**انرژي**

هغه لامل چې وسیلې پکار واچوي، دشیانو د حرکت سبب شي او یا هغوي بدلون ورکړي د انرژي په نامه یادېږي.

# **د انرژۍ قانون:**

انرژي نه رامنځته کېږی او  له منځه نه ځي.

نو کله چې تاسو انرژي کاروئ ، انرژی له منځه نه ځي. دا یوازې بل شکل ته بدلون مومی. انرژي بیلابیل ډولونه لري.

# **په عمومي ټوګه دوه ډوله انرژي شته:**

**حرکي انرژي(چې د متحرک انرژی په نوم هم یادیږي):** هغه انرژي ده چې شیان یې د خپل حرکت په حال کې لري.

اوبه چې بهېږي د حرکت انرژي لري. یو توپ چې غورځېږي هم حرکي انرژي لري. کله چې موږ په لاس کې یو توپ ولرو ، مخکې د غورځولو ، دا توپ هم حرکي انرژي لري.

**زیرمه ییزه انرژي (‌ذخیره وی انرژي هم ویل کیږي):** له هغې انرژي څخه عبارت ده چې د یو جسم د ځانګړي حالت او موقعیت په صورت کې په پټه توګه زیرمه شوې وی.د انرژي موقعیت یوازې د سمندر له سطحې لوړوالی پورې اړه نلري ، مګر دا دبڼګه یا د تار ځانګړې حالت او موقعیت په پټه توګه هم زیرمه شوې.

**د انرژي سرچینې اکثرا په دوه ډلو ویشل شوي دي:**

* **نوی کیدونکی انرژی:**  نوي کیدونکي انرژي هغه سرچینه ده چي نه خلاصېږي. لکه باد ، اوبه ، لمر او بیوانرژی .
* **غیر نوی کیدونکی یا د سون مواد انرژی :** دا انرژي د رامنځته کیدو په تناسب ډیر استفاده کېږی . په دې سبب باید دسون مواد ډیر و نه سوزول شي دا مواد(توکي)عبارت دي له تیلو،طبیعی ګاز، نفت ډبروسکرو،لرګیو او نورو څخه چې له سوزیدو څخه یې انرژي را منځته کېږي.

**نوي کيدونکي:**

**باد ، اوبه ، لمر او بیو انرژي.**

**بریښنا د لمر څخه. (لمریز برېښنا)**

موږ کولی شو د لمرحجرو په واسطه د لمر انرژي څخه بریښنایي انرژي جول کړو. د لمر وړانګي هغه وخت بریښنایی جریان رامینځته کوي چې د لمرحجرې ځانګړي تختې باندې وځلیږي .

**د انرژۍ سرچينې:**

| **غیر نوی کیدونکی یاد سون مواد انرژی:**  | **نوي کيدونکي انرژۍ:** |
| --- | --- |
| * فوسیل انرژي (تیل ، سکاره ، طبیعي ګاز
* اټومي / هسته ېې انرژي
 | * د لمرانرژۍ
* د باد انرژي
* بیوانرژي
* د اوبو انرژي
* د څپې انرژي
* د ځمکی تودوخه
 |

**1**دانرژي نوې کېدونکې او غیر نوې کېدونکې سرچینې.

# **پوښتنې**

1. کله چې تاسو د انرژي کلمه اورئ نو د څه شی په اړه فکر کوئ؟
2. زموږ مطلب څه دی، کله چې ووایو (زه له انرژۍ بې برخې یم؟)
3. د انرژي سرچینه چیرته ده؟
4. که موږ انرژي وکاروو ، انرژۍچیرته ځي؟
5. انرژي څه شی ده؟
6. ډبره چې پورته شي کوم انرژۍ لري؟
7. ډبره چې وغورځول شي کوم انرژي؟
8. د انرژي انتقال(لېږد) څه شی دی؟
9. په ځمکه کې د توپ اچولو انرژي چیرته ده؟
10. خلک د تيږې دوران کې کوم انرژۍ ته اړتیا درلود؟
11. موږ د بریښنا انرژي پرځای کوم بل نوم کاروو؟
12. د اوبو د بریښنا انرژۍ بیلابیل بدلولونه توضیح کړئ؟

**Kilder:**

John Harald Nomedal og Ståle Bråthen. Samfunnsfag for ungdomstrinnet. Fagbokforlaget 2005.